شەفەق نیوز/ وەزارەت دارایی و ئابووری لە حکومەت هەرێم کوردستان، ئمڕوو شەممە، بەشەوکردن مووچەی فەرمانبەرەیل حکومەت هەرێم کوردستان و خانەنشینەیل ئەرا مانگ ئایار گوزەشتە لەی هەفتە راگەیان.
وەزارەت دارایی و ئابووری لە هەرێم کوردستان لە بەیاننامیگ رەسیە ئاژانس شەفەق نیوز وت: ئەوەسا دووسوو دووشەممە دەسکەێدە بەشەوکردن مووچەی مانگ ئایار گوزەشتە ئەرا وەزارەت تەندروسی.
وەگورەی خشتەی وەزارەت دارایی و ئابووری لە حکومەت هەرێم کوردستان،  ئەوەسا مووچەی وەزارەت پێشمەرگە،  هیزەیل ٧٠ و٨٠ لە رووژ سێشەممە بەشەو کریەێد، مووچەی وەزارەت دارایی وناوخۆ و وەڕێەوبەرایەتی پاسەوانی دامودەزگایل نەفتی، وەڕێەوبەرایەتی گشتی رەگەزنامە لە رووژ چوارشەممە بەشەو کریەێد.
وەگورەی خشتەگە، ئەوەسا مووچەی هیزەیل زێرەڤانی و فەرماندەیی وەرگری وفریاکەفتن لە رووژ پەنجشەممە بەشەو کریەێد.
